cyanic-selkie/wikianc huggingface dataset:
Sigbjørn Skåden
Forfatterskap
Høsten 2010 gikk Skåden ut i det samiske ungdomsmagasinet Š og avslørte seg selv som forfatter av den anonymiserte bloggromanen Ihpil: Láhppon mánáid bestejeaddji. Boka utgir seg for å være en gjengivelse av en blogg skrevet av ei ung, lesbisk samejente som ble funnet druknet i Tromsø havn i desember 2007. Romanen ble skrevet fortløpende som en blogg høsten 2007, før den sommeren 2008 ble utgitt i bokform etter bloggerens angivelige død. I bokutgivelsen er det den fiktive samejentas bloggeralias "Ihpil" som står oppført som forfatter. Boka kom i norsk oversettelse i april 2010 med tittelen Ihpil: De fortapte barns frelser.
I 2012 gav han ut ei faktabarnebok om samer med tittelen Sámit/Samer. Boka er gitt ut i to versjoner, på nordsamisk og norsk, i Cappelen Damms faktaløveserie.
Skåden fikk utdelt Arbeidsstipend for nordnorske forfattere i 2021, et stipend utbetalt av Troms og Finnmark fylkeskommune og Nordland fylkeskommune.
Nels Nelsen
Nels Nelsen (også skrevet Nels Nelson, egentlig Nils Johan Nilsen; født 3. juni 1894 i Salangen, død 3. juni 1943 i Revelstoke, Britisk Columbia) var en norsk-canadisk skihopper. Han satte verdensrekord i skihopping i 1925, og ble canadisk mester flere ganger. Han deltok ofte i renn i USA, der han også oppnådde gode plasseringer.
Fylkesvei 175
Før 1. januar 2010 var veien riksvei, etter at regionsreformen trådte i kraft har den status som fylkesvei.
Nels Nelsen
Biografi
Sammen med foreldrene og de fem søsknene utvandret han fra Seljeskog i Salangen til Canada i 1913. De slo seg ned i Big Eddy ved Revelstoke i provinsen British Columbia. Nils, som nå kalte seg Nels, ble raskt aktiv i Revelstoke Ski Club, og var med på å omforme skiklubben i 1914.
En større hoppbakke ble bygd i Mount Revelstoke i 1915. Bakken ble kalt Big Hill (Storbakken) og Suicide Hill (Selvmordsbakken), og ble omdøpt til Nels Nelsen Hill etter hans død. 1. februar 1916, da verdensrekorden var 54 meter, gjorde han et treningshopp i denne bakken på 183 fot (55,8 meter). Treningshoppet ble ikke anerkjent som verdensrekord, men 4. februar 1925 satte han i samme bakke verdensrekord med 240 fot (73,1 meter).
Han ble canadisk mester i skihopping fem ganger, i 1917, 1918, 1919, 1920 og 1922.
Nels Nelsen ble tatt ut til å representere Canada i OL i St. Moritz i 1928. Han fikk ingen økonomisk støtte til reisen, og ønsket å ta hyre på en fraktebåt og arbeide seg over Atlanterhavet. Storbritannias olympiske komité, som organiserte den canadiske OL-deltakelsen, nektet dette, fordi de mente det var uverdig for olympiadeltakere å reise på den måten. Dermed fikk han ikke mulighet til å delta i lekene.
Nels Nelsen døde av hjertesvikt 3. juni 1943, 49 år gammel. Han ble innlemmet i USAs National Ski Hall of Fame i 1971 og The Canadian Ski Hall of Fame i 1983.
Området der den store hoppbakken i Revelstoke lå, kalles i dag Nels Nelsen Historic Area. Hoppbakken fikk navnet Nels Nelsen Hill i 1948.
Marcus Vaapil
Marcus Vaapil (f. 1977) er en svensk tidligere fotballspiller. Vaapil var midtbanespiller for Malmö FF i perioden 1996 til 2000.
Den islamske republikk Irans ambassade i Berlin
Den islamske republikken Irans ambassade i Berlin ligger i Podbielskiallee 65/67 i bydelen Dahlem.
Bygningen ble åpnet 16. februar 2005 med utenriksminister Joschka Fischer og utenriksminister Kamal Charrazi til stede.
Mengers svamp
Mengers svamp er oppkalt etter matematikeren Karl Menger, som beskrev figuren i 1926.
Haplopsebium
Haplopsebium er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
Middelsstore, blanke, gule til brunsvarte trebukker. Antennene er noe kortere enn kroppen. Pronotum er mer eller mindre tønneformet. Dekkvingene er forkortede til små skjell og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om veps. Beina er noe fortykkede.
Utbredelse
Slekten er utbredt i tropisk Afrika, det er også beskrevet en art fra Sri Lanka.
Lev Rudnev
Lev Vladimirovitsj Rudnev (russisk: Лев Владимирович Руднев; født, død 19. november 1956) var en russisk arkitekt og en ledende utøver av stalinistisk arkitektur.
Rudnev ble født i byen Opotsjka, hans foreldre var skolelærere. Fra 1906 studerte han arkitektur ved det keiserlige kunstakademi i St. Petersburg, deltok i flere konkurranser med godt resultat og var ferdig utdannet arkitekt i 1915. Etter februarrevolusjonen i 1917 vant Rudnev konkurransen om monumentet over ofrene for revolusjonen.
Fra 1922 til 1948 var Rudnev professor i arkitektur ved kunstakademiet i Leningrad (det tidligere keiserlige kunstakademi i St. Petersburg), fra 1948 til 1952 var han professor ved Moskvas institutt for arkitektur
Etter avslutningen av andre verdenskrig deltok Rudnev i gjenoppbygningen av byer som Voronezj, Stalingrad, Riga og Moskva.
Blant Rudnevs mest kjente verk er:
Nordre Ål kirke
Nordre Ål kirke er fra 1994 i Lillehammer kommune, Innlandet fylke.
Byggverket er i betong og tre og har 600 plasser.
25. serierunde i OBOS-ligaen 2020
25. runde i OBOS-ligaen 2020 startet onsdag 4. november 2020 og avsluttes onsdag 18. november.
Lian (Batangas)
Lian er en kommune på øya Luzon i Filippinene. Den ligger helt vest i provinsen Batangas.
25. serierunde i OBOS-ligaen 2020
Kampfakta
'''Onsdag 4. november''' <div id="Åsane v Ull/Kisa"> <div id="Raufoss v Øygarden"> <div id="Tromsø v Kongsvinger"> <div id="Sogndal v Lillestrøm"> '''Onsdag 18. november''' <div id="Grorud v Strømmen"> <div id="Sandnes Ulf v Stjørdals-Blink">
Lian (Batangas)
Kommunen hadde i 2015 et folketall på 45 660 innbyggere.
Barangayer
Lian er inndelt i 19 barangayer.
Liste over Seychellenes presidenter
Dette er ei liste over Seychellenes presidenter. Seychellene har hatt fire presidenter siden landet ble selvstendig fra Storbritannia i 1976. Den sittende presidenten er Danny Faure.
Wudang
Wudang  (kinesisk: 乌当区, pinyin: Wūdāng Qū) er et distrikt i byprefekturet Guiyang i provinsen Guizhou i Folkerepublikken Kina.
Christine Aspelund
Christine Aspelund (født 26. august 1966) er en norsk billedhugger. Hun ble i 2000 tildelt Sunnivastipendet for et prosjekt om utsmykking av Iladalen kirke. Fra 2014 styreleder Norsk Billedhoggerforening.
Roland Rasmusson
Roland Rasmusson er en svensk tidligere fotballspiller. Rasmusson, som var spiss, spilte seriekamper for Malmö FF fra 1969 til 1972.
John Joe Nevin
John Joseph Nevin (født 7. juni 1989 i Mullingar) er en irsk amatørbokser, som konkurrerer i vektklassen bantamvekt. Nevin fikk sin olympiske debut da han representerte Irland under Sommer-OL 2008. Her ble han slått ut i åttendedelsfinalen av Enkhbatyn Badar-Uugan fra Mongolia i vektklassen bantamvekt. Han deltok også i Verdensmesterskapet i 2009 i Milano, Italia der tok bronsen.
Lillehammer kirke
Lillehammer kirke er en langkirke fra 1882 i Lillehammer kommune, Innlandet fylke. Mot Søndre park ligger det et kapell oppført omtrent samtidig med kirken. Begge bygningene er oppført i nygotisk stil, men etter renoveringen i 1959 ble nesten hele interiøret i kirken endret. Kirkens opprinnelige altertavle, en kopi av Adolph Tidemands altertavle i Tyristrand kirke, ble da erstattet med en ny, et bemalt trerelieff av Maja Refsum med motivet Jesus i Getsemane. I 2007 ble kirkens interiør på ny endret. Det ble satt inn et nytt alterbord på en platting foran i skipet, mens koret framstod som et eget kapell. Korets vegger ble kledd med monotypier av Borgny Farstad Svalastog. Eksteriøret framstår i dag som da kirken sto ferdig med unntak av inngangsdørene som ble byttet i 1959. I 2007 ble kirkens tak tekket på nytt, og det gamle skifertaket ble byttet ut med nytt med unntak av tårnet hvor skiferplatene ble fjernet og kopperplater ble lagt. Kirkerommet har plass til 650 personer.
Den gamle kirken som sto på samme sted ble revet i 1882. Dette var en forholdsvis liten korskirke i tømmer fra 1733. Den avløste i sin tur en stavkirke.
Orgler og organister
Kirkens første orgel var et 15 stemmers instrument bygd av August Nielsen i Oslo med Ludvig Mathias Lindeman som konsulent. Orglet ble erstattet av et nytt instrument på 39 stemmers og 22 unitstemmer i 1948. Orgelbygger Josef Hilmar Jørgensen bygde dette elektropneumatiske instrumentet, og konsulent var denne gang domorganist Arild Sandvold. Det nåværende orgel på 41 stemmer og tre manualer ble bygd av Rieger Orgelbau og stod ferdig i 2001. Kirkens nåværende organist Tim Collins var konsulent. Åpningskonserten ble spilt av den franske organisten Olivier Latry fra Notre-Dame i Paris.
Kirkens organist var fra innvielsen lærer Ole J. Børke som ble avløst av Velle Vellesen før lillehamringen Gustav Lunde ble organist i 1899 og virket i stillingen til 1938 da Leif Solberg ble valgt blant mer enn 30 søkere. Komponisten og orgelkunstneren Leif Solberg var fra 1938 til 1982 organist i Lillehammer kirke. Solberg er fortsatt i en alder av 99 år (2014)  å se blant publikum ved gudstjenester og konserter i kirken.
Etter Solbergs avgang i 1982 ble Grethe Grundtvig byens organist fram til 1993 da hun ble avløst av Amund Dahlen som virket i stillingen i to år. Fra 1995 er Tim Collins Lillehammer kirkes organist og musikkleder. Han er utdannet ved Royal College of Music i London og innehadde organiststillinger i Langhus og Snåsa før han kom til Lillehammer året etter Lillehammer-OL. Collins er musikalsk leder for Lillehammer Kantori og har initiert flere gjestespill med utenlandske konsertorganister av høy kvalitet. Han forestår også en årlig sommerkonsertserie med variert program.
Vinmonopolets kunstnervin
Vinmonopolets kunstnervin ble produsert i årene 1988–2001 og hadde nummererte etiketter med kunstverk laget av kjente norske samtidskunstnere.
Kunstnervinen ble til i samarbeid mellom Vinmonopolets daværende direktør Einar Joys og Galleri JMS i Oslo, inspirert av den franske vinprodusenten Château Mouton Rothschild, som i 1924 begynte å tappe vin på flasker med etiketter laget av kjente kunstnere. Kunstnerne som fikk lage etikettene til kunstnervinen ble valgt ut i fellesskap av Vinmonopolet (senere Arcus) og Galleri JMS. Kunstnerne og galleriet fikk ingen betaling for arbeidet, annet enn minst fire kasser av vinen.
De første årene var kunstnervinen svært ettertraktet som samlerobjekt, men senere sank etterspørselen. Salget av vinen, som var produsert i Frankrike, ble også påvirket negativt da Frankrikes planer om atomprøvesprengninger på Mururoa i 1995 førte til boikott av franske varer. Det årets kunstner, Per Kleiva, ønsket helst at kunstnervinen skulle trekkes tilbake.
Selve vinen var forholdsvis enkle, røde Bordeaux-viner med begrenset holdbarhet. De to første årene ble det tappet ca. 35,000 flasker av kunstnervinen. Fra 1991 til 1996 var opplaget ca. 50,000 flasker, men i de to siste årene ble det bare laget knapt 20,000 flasker av kunstnervinen. I 1998 ble vinen for første gang også tappet på magnumflasker. Noe av vinen ble holdt utenfor butikksalget og brukt til blant annet representasjon og gaver. Radiumhospitalets direktør Jan Vincents Johannessen fikk kunstnervin som skulle serveres til sykehusets pasienter, kronprinsparet (senere kongeparet) fikk årlig et visst antall flasker, og kunstnervin ble gitt i gave til Vinmonopolets styre og ansatte, forretningsforbindelser og andre.
I 1990 ble kunstnervinen infisert av bakterier, og vinen måtte steriliseres og tappes på nytt. Året etter førte en produksjonsfeil til at mange etiketter ble krøllet, noe som gjorde at flaskene fikk lavere verdi som samlerobjekt.
Arcus valgte i 2002 å avslutte produksjonen av kunstnervin, etter at det bare var blitt solgt 12,600 flasker av 2001-utgaven av vinen.
Grasender
Grasender eller gressender (Anatini) er ei delgruppe ender. I denne gruppa tilhører stokkanda, kanskje den mest kjente andefuglen.
Biologi
Grasender flyter høyt i vannet og eter typisk vannvegetasjon. Baktåen er utrustet med en liten smal svømmelapp. Artene dykker ikke, men «står på hodet» med stjerten rett opp og beiter like under vannoverflaten.
Gressendene holder til på grunt vann, der de beiter gress og plantedeler. Det er mulig å jakte stokkand, brunnakke og krikkand. Stokkand er den viktigste jaktbare arten i Norge, der det skytes om lag 26 500 gressender hvert år.
Hannfuglene har fine fargerike fjærdrakter, mens hunnen har som regel har kamuflerende brunfarger. De lever på alle kontinenter, med unntak av Antarktis, fra Arktis til tropene.
Fylkesvei 205
Fylkesvei 205 (Fv205) er en vei som går mellom Roverud og Berg i Kongsvinger kommune. Mellom Hokkåsen og Berg følger veien mer eller mindre Skasvassdraget.
Tidligere fortsatte veien fra Berg til riksgrensen ved Lintorpet i Grue.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Grasender
Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
European Cup Winter Throwing 2019
European Cup Winter Throwing 2019 ble arrangert i Šamorín i Slovakia fra 9. til 10. mars 2019.
Knockmealdown
Knockmealdown (irsk: Cnoc Mhaoldomhnaigh) er den høyeste toppen av Knockmealdownfjellene, som ligger på grensen mellom grevskapene Tipperary og Waterford.
Lengste veitunneler i hvert fylke
Oversikt over de fem lengste veitunnelene i hvert av Norges fylker:
Knockmealdown
Geografi
Den største fjelltoppen, Knockmealdown med 794,4 meter over havet, er en del av fjellkjeden av sammen navn, Knockmealdownfjellene]]. Selv toppen ligger i grevskapet Waterford og er det høyeste punktet i dette grevskapet. Imidlertid, ettersom grensen mellom grevskapene generelt følger topplinjen, er hovedtoppene faktisk i både grevskapet Tipperary og grevskapet Waterford.
Lengste veitunneler i hvert fylke
Vestfold og Telemark
Holmestrandtunnelen er 1862 meter lang, men har vært stengt for trafikk siden 2012.
Knockmealdown
Navn
Knockmealdown er den anglifiserte formen av et eldre irsk navn. Det opprinnelige irske navnet antas å være Cnoc Mhaoldomhnaigh, som betyr «Muldowneys’ ås». Det har også blitt foreslått at det kan være avledet fra Cnoc Maol Donn, i betydningen «skallet brun ås». I 1654 ble navnet registrert som Knockmealdowny, noe som indikerer at det var en ekstra stavelse på slutten.
Fjellvandring
Toppen er lett tilgjengelig fra vest, via en møteplass med utsikt over Bay Lough på Vee Gap (regionsveien R668). Dette innebærer først å bestige Sugarloaf Hill. Den kan også bestiges ved å følge Glannandareebekken fra parkeringsplassen på punktet der R668- og R669-veiene møtes.
Heterochelus
Heterochelus er en slekt av biller som hører til familien oldenborrer og har larver som eter planterøtter.
Utseende
Små til middelsstore, kraftige oldenborrer med svært kraftige bein. Særlig hannens bakbein er svært lange og tykke (omtrent så lange som kroppslengden), gjerne med kraftige tenner. Hunnenes bein er mye kortere. På farge er de svarte eller mørkbrune, mer eller mindre kledte med lysere skjell, dekkvingene ofte rød- eller gulaktige. Oversiden har gjerne oppstående hår. Kroppen er bredest ved roten av dekkvingene, pronotum er betydelig smalere enn disse.
Levevis
De voksne billene er dagaktive og finnes helst på blomster, der de eter pollen og nektar.
Utbredelse
Slekten er utbredt i Afrika, de fleste av artene lever i det sørlige Afrika.
Murgh tikka
Murgh tikka (noen ganger omtalt som kylling tikka på norsk, ofte kjent under det engelske navnet chicken tikka) er en indisk og pakistansk matrett. Den består som regel av benfrie kyllingstykker marinert i krydder og jogurt, og bakt i en tandoor. Direkte oversatt betyr navnet på retten «kyllingbiter».
Österreichischer Staatspreis für Europäische Literatur
Österreichischer Staatspreis für Europäische Literatur er en internasjonal litteraturpris.
Prisen ble innstiftet i 1964 av Østerrikes utdannelsesministerium som Nikolaus-Lenau-Preis. Året etter fikk prisen dagens navn. Den utdeles årlig til en europeisk forfatter.
Sibataniozephyrus
Sibataniozephyrus er en slekt av glansvinger som tilhører underfamilien stjertvinger (Theclinae).
Utseende
Middelsstore stjertvinger (vingespenn 30-37 millimeter) med en kort stjert på bakvingen. Hannens overside er metallisk grønnblå, hunnen er mørkbrun. Undersiden er blekt brunlig med svarte tverrstreker.
Levevis
Larvene lever på trær i bøkeslekten (Fagus). De voksne sommerfuglene holder seg gjerne oppe i trekronene og kommer sjelden ned til bakken.
Utbredelse
Slekten er utbredt i Japan og Taiwan.
Systematisk inndeling
Slekten er trolig nært beslektet med slekten Favonius, særlig viser den mange fellestrekk med den europeiske arten eikestjertvinge (Favonius quercus).
Gitvola og Nordre Kletten naturreservat
Gitvola og Nordre Kletten naturreservat er opprettet sørvest i Åmot kommune på nordøstsiden av fjellet Gitvola. Nordøst i området ligger også den lavere toppen Nordre Kletten. Mellom disse toppene ligger myrområdet Storkjølen, som utgjør vannskillet mellom elvene Jernåa og Gita.
Området er bevokst med gammel granskog i veksling med store myrflater, og har stor betydning for biologisk mangfold. Det er funnet flere rødlistede arter, så som huldrestry, gråsotbeger, granseterlav og rustdoggnål.
Plante- og dyrelivet er vernet mot skade og ødeleggelse. Motorisert ferdsel er ikke tillatt. Sykling og riding også forbudt utenom eksisterende veier og stier.
Boniface Tshosa Setlalekgosi
Boniface Tshosa Setlalekgosi (født 14. september 1927 i Serowe, død 25. januar 2019 i Gaborone) var en katolsk biskop. Setlalekgosi var biskop i det katolske bispedømmet Gaborone i Gaborone i Botswana fra 1981 til 2009.
Setlalekgosi ble ordinert til prest i 1963. Han etterfulgte Urban Charles Joseph Murphy som den andre katolske biskop i bispedømmet og i Botswanas historie.
Gehør
Gehør er et menneskes evne til å oppfatte et budskap basert på lyd og omhandler også evnen til å oppfatte toneforhold og musikalske strukturer.
Begrepet brukes innenfor musikk om evnen til å oppfatte og gjenskape toner, hvor en graderer denne evnen i:
Our Lady of the Mississippi Abbey
Our Lady of the Mississippi Abbey er et nonnekloster nær Dubuque i Iowa. Søstrene der er medlemmer av cistercienserordenens striktere observans (trappister). Klosteret ligger ca. 16 km sør for Dubuque.
Om lag 30 nonner bor i klosteret (2007), og de delrer sitt daglige liv mellom korbønn og privat bønn, «lectio divina» og fysisk arbeid, alt i henhold til Benedikts regel. Abbediet livnærer seg for det meste av å lage søtsaker som for eksempel konfekt, men det drives også organisk landbruk på dets eiendommer i hellingene ned mot Mississippielven.
Abbediet ble grunnlagt i 1964 da det ankom 13 søstre som var utsendt fra Mount St. Mary’s Abbey i Wrentham i Massachusetts. I 1999 opprettet abbediets søstre et datterkloster i Norge. Det skjedde på Tautra i Nord-Trøndelag. De første søstrene var fem søstre fra Mississippi Abbey og to norske søstre fra andre klostre. I mars 2006 ble Tautra Mariakloster et autonomt priorat.
Micronoctuidae
Micronoctuidae er en familie av sommerfugler som hører til den store gruppen Noctuoidea. Gruppen ble skilt ut som en egen familie av den danske entomologen Michael Fibiger, som for tiden arbeider intenstivt med denne gruppen, i 2005. Fram til 2007 var det beskrevet 19 arter i gruppen, men Fibiger (2007)'s revisjon av underfamilien Pollexinae førte til at 72 nye arter ble beskrevet. Bare én art, Micronoctua karsholti, finnes i Europa. Den er kjent fra Kreta, Kypros og Dodekanesene. Senere arbeid har ført til omtrent 400 beskrevne arter, de fleste beskrevet av Fibiger.
Utseende
Som navnet tyder på, ser de ut som små nattfly (Noctuidae). Micronoctua karsholti er ensfarget brungrå med en vingespenn på 6-9 millimeter, den er dermed det minste kjente medlemmet av den artsrike gruppen Noctuoidea.
Systematisk inndeling
Gruppen er nylig blitt ført som en undergruppe av underfamilien Hypenodinae i familien praktfly (Erebidae).
Christian Bruusgaard
Christian Bruusgaard (født 30. juni 1902, død 3. september 1982) var en norsk friidrettsutøver og kirurg (dr. med). Som friidrettsutøver representerte han Oslo IL.
Han vant 8 NM-gull på 800 meter og 1500 meter i perioden 1922–1926.
Deltosoma
Deltosoma er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Slekten er vidt utbredt i Mellom- og Sør-Amerika.
Ren tekst
Med ren tekst menes i datasammenheng tekst som ikke inneholder spesielle formateringskoder til bruk for eksempel i tekstbehandlere eller andre dataprogrammer. Filene er lesbare for mennesker, i motsetning til binærfiler som ofte bare er forståelig for datamaskiner.
Ren tekst har vært i bruk siden datamaskinens begynnelse, og blir i dag brukt til alt fra småfiler (inneholder mange ganger ingen tegnkoder i det hele tatt, kun tekst og linjeskift) til store datamengder, i stadig større grad i form av XML. Et eksempel på dette er også her – alle artikler på Wikipedia er skrevet i ren tekst med enkle formateringskoder. Dette gjør det enkelt å importere teksten inn i tekstbehandlere eller andre programmer.
GPRS
GPRS ble introdusert i Norge i begynnelsen av 2001. GSM er en pakkesvitsjet teknologi der en pågående samtale bruker hver 20.-del av basestasjonens kapasitet til sending og mottak av digitaliserte, komprimerte og krypterte lydfil-pakker.
GPRS benytter de 20.-delene av basestasjonens kapasitet som ikke brukes til telefonsamtaler, men når det ikke overføres data brukes ingen av 20.-delene. Dette gir en forbindelse som alltid er på, dvs. at man kan motta e-post, surfe på internett, e.l. uten å måtte koble seg opp først.
I stedet for tellerskritt betaler man enten en fast månedsavgift, en dagsavgift eller for de datamengdene som blir overført. Mobiltelefoner som støtter GPRS kalles gjerne GPRS-terminaler, og støtter et visst antall såkalte tidsluker opp og ned. I GPRS-alternativet som tilbys av bl.a. Netcom er en tidsluke på 13,4 kbps. Hvis en telefon da støtter f.eks. 2+1 tidsluker, betyr dette at den gir en hastighet på 26,8 kbps. for mottak, og 13,4 kbps. for sending av data. Brukerne i GSM-nettet deler på kapasiteten for GPRS som er tilgjengelig, slik at ytelsen i praksis kan variere i den tiden man er oppkoblet.
Ren tekst
Oppfatningen om hvilke filer som kan defineres som «ren tekst» har forandret seg i årenes løp. I begynnelsen da ASCII dominerte med sine syv bit, ble kun filer som bare inneholdt tegn i området 32–127 regnet som dette. Etterhvert som 8-bit tegnsett ble mer og mer vanlig omfattet «ren tekst»-begrepet i tillegg til den foregående definisjonen også visse tegn i området 128–255. De fleste tegnsettene baserte seg på kun åtte bit, noe som begrenset antall tegn per tegnsett til 256. Dette forandret seg da Unicode ble introdusert, og en vanlig oppfatning av ren tekst er at den skal være leselig for det menneskelige øye.
GPRS
Dersom all kapasitet på basestasjonen er oppbrukt, vil taletrafikk ha prioritet fremfor data og dataoverføringshastigheten vil synke. GPRS er en såkalt 2,5G-teknologi, mens UMTS er 3G eller tredje generasjon.
Se også
GSM
Bonded by Blood
Bonded by Blood er debutalbumet til det amerikanske thrash metal-bandet Exodus, og ble utgitt i 1985.
Bøelva (Bø)
Bøelva er en elv og et vassdrag i Midt-Telemark kommune i Vestfold og Telemark. Elva, som er en del av Skiensvassdraget, har sitt utspring i Seljordsvatn og renner gjennom Midt-Telemark kommune, og på Gvarv kalles den også Gvarvelva. Bøelva munner ut i Årnesbukta i Norsjø.
Slaget ved Vercellae
Slaget ved Vercellae ble utkjempet i 101 f.Kr. ved Vercellae i Gallia (dagens Vercelli), mellom den romerske republikk og de invaderende germanske folkene kimbrerne. Kimbrienes hær ble utslettet; nærmere 140 000 ble drept og 65 000 ble tatt til fange. Blant de som ble tatt til fange var mange kvinner og barn. Mye av æren for seieren er gitt til de to generalene Quintus Lutatius Catulus og Sulla, som ledet det romerske og italienske kavaleri.
Slaget
''Fritt oversatt fra engelsk. Originalberetningen er av Theodor Mommsen''
1
Følgene av slaget
Seieren ved Vercellae, i tillegg til Marius' seier over teutonerne i slaget ved Aque Sextiae året før, satte sluttstrek for germanernes forsøk på å invadere Roma.
Politiske følger var det også av slaget. Det markerte begynnelsen på konflikten mellom Marius og Sulla, som resulterte i den første av de store borgerkrigene i Roma. Som belønning for innsatsen gav Marius sine allierte italienske soldater romersk borgerskap, uten å spørre senatet om tillatelse først. Dette var første gang en seirende general hadde stilt seg opp mot senatet. Det skulle ikke bli den siste: i 88 f.Kr. gjorde Sulla det samme, etterfulgt av Julius Cæsar i 49 f.Kr.
Malabon
Malabon (offisielt City of Malabon) er en by på øya Luzon på Filippinene. Den ligger i Metro Manila og har 365 525 innbyggere (folketelling i 2015).
Loay
Loay (Bayan ng Loay) er en kommune på Filippinene. Kommunen tilhører provinsen Bohol og ligger på øya av samme navn. Folkemengden var i 2015 på 16,691 innbyggere.
Malabon
Barangayer
Byen er inndelt 21 smådistrikt, barangayer, per 30. september 2019.
Loay
Barangayer
Loay er inndelt i 24 barangayer.
Magikarp
Magikarp er en av de første pokémonene som kom ut (første generasjon). Det er en vann-pokémon som er lett å fange, og den finnes de fleste steder der det er vann, i både hav og innsjøer. Av utseende kan den minne ganske mye om en fisk. Magikarp er en av de aller svakeste pokémonene. Den klarer ikke å svømme mot selv svake strømmer i vannet, og kan lett skylles vekk. Magikarp plasker og spretter rundt av ukjente grunner, noe som gjør det enkelt for rov-pokémon, som Pidgeotto, å fange den. Men selv om den kan være svak i kamp, er den ikke svak på alle områder. Den kan leve overalt, uansett hvor forurenset vannet er.
En gang ble det sagt at Magikarp var en av de sterkeste pokémon som fantes i forhistorisk tid.
Magikarp kan lære seg fire angrep på spillene: Splash, Tackle, Flail og Bounce. Bounce kan den kun lære gjennom Pokémon Platinum.
Det er laget et videospill for Android og iOS om Magikarp kalt Pokémon: Magikarp Jump hvor man skal trene opp Magikarp for å hoppe høyest mulig.
Pierre François Bauduin
Pierre-François Bauduin (født 25. januar 1768 i Liancourt-Fosse i departementet Somme i Frankrike, død 18. juni 1815) var en fransk general og baron som falt i kamp i slaget ved Waterloo).
Liv og virke
Han gikk inn i det militære den 11. september 1792 som løytnant i 118e demi-brigade de première formation og steg i gradene og fikk stadig kommando over nye enheter. Han kjempet i en rekke av Napoleons kriger, fra og med felttoget over Alpene til Italia. Han hadde blant annet krigstjeneste i Holland, i Russland, der han deltok i slaget ved Borodino og i Tyskland.
Etter Napoleons retur fra Elba i 1815 ble han med i hans siste felttog. I slaget ved Waterloo ble han dødelig såret ved Hougoumont og døde etter store smerter.
Bruno Oldani
Bruno Oldani (født 14. mars 1936 i Zürich, død 9. mai 2021 i Oslo) var en sveitsisk-norsk designer. Han regnes som en av Norges fremste utøvere i grafisk design og typografisk formgivning. Oldani har blitt beskrevet som «original, overraskende, uforutsigelig, ukonvensjonell og fri i sin kunstneriske form […] og han har alltid vært en foregangsmann i sitt fag».
Karriere
Oldani hadde diplomutdannelse som grafisk formgiver fra Kunstgewerbeschule i Zürich, med avgangseksamen i 1957, og hadde tilleggsutdanning i mote-, illustrasjon- og fargelære og industridesign. Han kom til Oslo som 21-åring i 1958.«Studiekameratene valgte London og Paris og andre store metropoler. - Jeg valgte Oslo fordi jeg var begeistret for skandinavisk design og det skandinaviske sosialdemokratiet, forteller Oldani.»
Han arbeidet i forskjellige norsk reklamebyråer i perioden 1958–1964 før han etablerte firmaet Bruno Oldani Design i 1965.
Oldani var professor II i grafisk design og illustrasjon ved Statens håndverks- og kunstindustriskole i Oslo fra 1988 til 1994. Han var tidligere NAVF-stipendiat og hovedansvarlig i kommunikasjonsfag ved Industridesignerutdanningen i Oslo fra 1983 til 1984. Han var en av stifterne av Kreativt Forum i 1967 og var medlem av flere nasjonale og internasjonale råd, utvalg og juryer. Han var styremedlem i Alliance Graphique International (AGI) fra 1988.
Gjennom designfirmaet Oldani Design arbeidet Bruno Oldani som grafisk formgiver med bokomslag, etiketter, frimerker, plateomslag , filmplakater og andre plakater , logoer og grafiske profilprogram. Design for Pax forlag og frimerker for Posten var blant de første arbeidene han profilerte seg på. Han arbeidet også med industridesign, fotografi og interiørdesign for restauranter.
Han formga en mobiltelefon for Simonsen Digicom AS, fiberglasski for Epoke, og laget profilprogram for HÅG og Flytoget. For det brede publikum ble han særlig kjent som formgiver for Bokklubben Nye Bøkers medlemsblad Bokspeilet i perioden 1982–2003.
Han formga også designprisen Gullblyanten, som han selv vant flere ganger.
Frimerker
På 1960-tallet fikk Oldani sitt første oppdrag som frimerkedesigner. Hans første to frimerker for det norske postvesenet (senere Posten Norge) ble utgitt i 1966, og markerte at det var 100 år siden Sam Eyde og Kristian Birkeland ble født. Tre år senere ga Posten ut nye frimerker som var formgitt av Oldani; denne gangen var det 200-årsjubileet for norske folketellinger som ble markert.
I 1969 kom Bruno Oldanis frimerker på 3. plass i FNs internasjonale frimerkekonkurranse.
På begynnelsen av 1990-tallet designet Oldani de norske frimerkene som ble utgitt i forkant av Vinter-OL på Lillehammer i 1994. . Disse frimerkene inngikk i et helhetlig designprogram der Oldani også utformet konvolutter, poststempler og andre trykksaker utgitt av Posten
Visuelle profiler
Oldani var opptatt av å designe helhetlige designprogram for sine oppdragsgivere, som eksempelvis for Posten Norge i forbindelse med Vinter-OL i 1994. Han designet også visuelle identiteter for flere virksomheter, og i disse oppdragene stod virksomhetens logo sentralt i omverdenens opplevelse av oppdragsgiverens nye visuelle uttrykk.
Brasils Grand Prix 2002
Brasils Grand Prix 2002 var et Formel 1-løp arrangert den 31. mars 2002 på Autódromo José Carlos Pace i Brasil. Det var det tredje løpet i Formel 1-sesongen 2002.
Bruno Oldani
Visuelle profiler
Andre virksomheter som fikk ny visuell identitet fra Oldani var møbelprodusenten HÅG og den nye persontransportvirksomheten Flytoget (da NSB Gardermobanen). Oppdraget med å designe flytogets nye grafiske profil delte Oldanis byrå med Enzo Finger, som var en annen norsk-sveitsisk designer med stor anseelse både i og utenfor bransjen.
Bokomslag
I 1966 ble Oldani fast designer for forlaget Pax. Hans visuelle uttrykk ble ansett radikalt og banebrytende i Norge. Dette passet godt sammen med utgivelsene til det progressive, venstreradikale forlaget. Oldani formga omslag for et stort antall bøker, fra litteratur om Steiner-skolepedagogikk og det såkalte «Vietnam-magasinet» som skulle vekke motstand mot Vietnamkrigen blant nye grupper av befolkningen, til krimbøker og andre romaner. Avtalen med Pax var imidlertid ikke eksklusiv; parallelt påtok han seg blant annet oppdrag for Cappelen forlag og ubetalte oppdrag.
Plateomslag
Oldani formga en mengde plateomslag på 1970- og 1980-tallet. I sin oversikt over norske plateomslag fra 1959 til 1990 slo forfatteren Dag Helleve fast at Oldani var en av de fremste designerne av plateomslag i dette tidsrommet:"Bruno Oldani og Knut Harlem kan vel karakteriserast som dei «to store» i norsk omslagskunst, utan forkleinelse for andre. (---) Bruno Oldani sitt arbeid er alltid stilreint, enkelt og verknadsfullt. Han klarer det som er vanskeleg for mange, han klarer å uttrykkje det enkle. Sjå berre på Frode Thingnæs – «Direct to disc» og Anund Roheim – «Vårlengt»."
John Dale
John Dale (født 22. mars 1940 i Vaksdal, Hordaland) er en norsk politiker (Sp). Han var stortingsrepresentant for Hordaland ble innvalgt fra 1993 til 2001. Han var vararepresentant i perioden 1969–1973.
Dale er filolog (cand. philol.) med historie hovedfag. Han var leder av Senterungdommen 1966-1970 og sekretær i Senterpartiets stortingsgruppe 1964-1966 og 1969-1979. Han var konsulent for den nordiske delegasjoin til Nordisk Råd 1979-1983 og statssekretær i Miljøverndepartementet 1983-1984. Han har også vært generalsekretær i Senterpartiet og leder for Nei til EU i Hordaland.
Han var lektor ved Voss gymnas fra 2001 til han gikk av med pensjon i 2008.
Andorra under Vinter-OL 1994
Andorra under Vinter-OL 1994. Seks sportsutøvere, fire menn og to kvinner fra Andorra deltok i alpint under Vinter-OL 1994 i Lillehammer i Norge. Andorra, som deltok for sjette gang i et vinter-OL, vant ingen medaljer. Beste plassering var en 24.-plass i damenes slalåm.
Filletante
Filletante er en betegnelse for mors eller fars kusine. Filletante og det tilsvarende begrepet filleonkel er særnorske begreper, som trolig oppstod i borgerlige og urbane miljøer rundt 1900 som betegnelser på fars eller mors søskenbarn. På dansk brukes mest halvonkel, men filleonkel kan også brukes. På engelsk brukes begrepet first cousin once removed.
Annen bruk av begrepet
Av og til brukes ordet også om andre slektninger, eller til og med personer utenfor familien. Det blir, særlig i nynorskspråklige og rurale områder, i tillegg også brukt om:
EM i karate 2017
EM i karate 2017 (europamesterskapet i karate) ble arrangert i İzmit i Tyrkia i 2017.
Gert Persson
Gert Persson er en svensk tidligere fotballspiller. Persson, som var midtbanespiller, spilte seriekamper for Malmö FF fra 1955 til 1958.
Vallaråi
Vallaråi er en elv i Seljord kommune i Telemark. Den har sitt utspring i Flatsjå og munner ut i Seljordsvatn, like øst for Seljord sentrum. Vallaråvassdraget er en del av Skiensvassdraget.
Davido
Bjørn David Fevåg (født 23. januar 1960) er en norsk tryllekunstner bedre kjent under sitt kunstnernavn Davido. Han vokste opp i Ski sør for Oslo. Han debuterte som tryllekunstner 13 år gammel i en talentkonkurranse i Ski Rådhusteater.
Davido har som eneste nordmann 2 ganger fått 1. pris på fism-kongressen – tryllekunstnernes «Verdensmesterskap». I 1985 i Scenemagi (Madrid) og i 1982 i «Manipulasjon» (fingerferdighetstrylling, i Lausanne). I år 2000 kom Davido i Guinness rekordbok som Verdens raskeste tryllekunstner med 64 triks på 4 minutter. Ellers har han han blant annet opptrådt i Bruce Springsteen sin sønns 10-årsdag, og var med i samme TV-program i NRK der a-ha første gang opptrådte og lanserte «Take on me» i 1985.
Davido bor i Oslo, setter opp egne show som han reiser på turné med, og opptrer i tillegg på store og små arrangementer over hele landet. Han har også skrevet Davidos Tryllebok, gir personlig trylle-undervisning og holder kurs i trylling. Davido var i mange år med i styret i Magisk Junior Cirkel, og senere i Magiske Cirkel. Han har vært redaktør for foreningenes medlemsblader, var blant annet initiativtager til prisen «Årets tryllekunstner» og at foreningen skulle ha en egen presseansvarlig.
Storlien stasjon
Storlien stasjon er grensestasjonen mellom den norske Meråkerbanen og den svenske Mittbanan. Den ligger i Åre kommune, omtrent 3,5 kilometer øst for riksgrensen. Den blir betjent av norske regionaltog mellom Trondheim og Storlien, og av tilsvarende svenske mellom Storlien og Sundsvall. Tidvis også av nattog til Stockholm og Göteborg. Et kort stykke øst for stasjonen er det svenske jernbanenettets høyeste punkt – 601 moh.
Mittbanan mot Östersund er elektrifisert, mens Meråkerbanen mot Trondheim ikke er det. Derfor kjøres trafikken mellom Trondheim og Storlien med dieseldrift.
Ouachita Parish
Ouachita Parish er et fylke i den amerikanske delstaten Louisiana. Det ligger nord i staten og det grenser mot Union Parish i nord, Morehouse Parish i nordøst, Richland Parish i øst, Caldwell Parish i sør, Jackson Parish i sørvest og mot Lincoln Parish i vest.
Ouachita Parish totale areal er 1 639 km² hvorav 57 km² er vann. I 2010 hadde fylket 153,720 innbyggere. Administrasjonssenteret ligger i byen Monroe.
Victoria Perskaya
Victoria Perskaya (født Poltava, Ukraina, senere bosatt Tyskland) er en ukrainsk sangerinne. Hun er kjent for sin særegne stemme og sitt rike uttrykk. Repertoaret omfatter ukrainske og russiske folkesanger, sigøynersanger og nostalgi.
Perskaya har hatt flere turnéer og enkeltopptredener i Norge med Per Karang og orkesteret Sturm und Drang.
Me At Sea
Me At Sea er et solo electronica-prosjekt startet i Bergen 2003. Bak prosjektet står Isak Strand (f. 1982), en norsk musiker og musikkprodusent bosatt i Oslo.
Biografi
Strand samplet lyder til sin første låt for Me At Sea, No need for hibernation, mens han vandret rundt i Bergens bygater, trommende på steiner og grus. Han dukket opp på lokale klubber fra 2004, og spilte på den store Electronicafestivalen, Ekkofest i Bergen 2005. Her møtte det akustiske pianoet til Øystein Moen computermusikk på scenen med Me At Sea. Resultatet av prosjektet Moen Meets Me At Sea ble foreviget på albumet ved samme navn. Med helt forskjellig musikalsk bakgrunn arbeidet de seg fram til et overraskende interessant musikalsk landskap.
Strand er kjent for sine ofte melodiøse, men også rytmisk melodiske melodier som lever i et elektronisk landskap med IDM påvirkning. Hans solo opptredener på scenen har både datamaskiner og intense trummeelementer, hamrende på alt fra sykler til elektroniske dupeditter. Pianist Øystein Moen som har arbeidet innenfor mange ulike former for jazz, fra electonisk frijazz til lyrisk akustisk trioformat. Moen meets Me at Sea presenterrer deres egne kompoosisjoner som spenner fra rolige modale lydformasjoner til mer eksplosive avdelinger med støy-impro. Ideen er å holde seg i grenseland mellom sjangrene, og navn som Seven Ark, Brad Mehldau, Paul Bley og Keith Jarrett må nevnes som viktige inspirasjonskilder, sammen med electronicaartister som Flotel og Ilkae.
Filip I av Makedonia
Filip I (gresk: Φίλιππος Α'; død 602 f.Kr.) var en tidlig konge av Makedonia som tilhørte argeadedynastiet. Han var sønn av Argaios I og ble konge i 640 f.Kr. ved sin fars død.
Hans navn Filip, egentlig Filippos (gresk: Φίλιππος), er dannet av φίλος, «venn», + ἵππος, «hest», det vil si en hestevenn. Makedonerne drev hesteavl og fikk fram større og sterkere hester som fikk betydning for deres etter hvert overlegne kavaleri.
Som konge ble det nevnt at Filip var både vis og modig. Han sto imot jevnlige invasjoner fra illyrere, men ble til sist drept i et slag mot dem. Hans kongedømme ble arvet av hans sønn Aeropos I som da var spedbarn. Navnet på hans hustru er ikke kjent.
Nordhuehøgda naturreservat
Nordhuehøgda naturreservat ligger nordvest i Elverum kommune, på nordsiden av fjellet Nordhue.
Terrenget er småkupert og variert med myrområder og til dels gammel granskog, ispedd noe furu- og løvskog. Dette gir gode forhold for en rekke rødlistede arter. I området er det påvist både gubbeskjegg, sprikeskjegg og ulvelav.
Plante- og dyrelivet er vernet mot skade og ødeleggelse. Motorisert ferdsel er ikke tillatt. Sykling og riding også forbudt utenom eksisterende veier og stier.
MK 32 utskytningsrampe for torpedo
Mk 32 utskytningsrampe for torpedoer (Mk 32 Surface Vessel Torpedo Tubes, SVTT) er en utskytningsrampe for å avfyre torpedoer fra et overflatefartøy. Hver rampe består av tre torpedorør som kan skyte ut lettvektstorpedoer (LWT) som Mk 46, Mk 50 og Mk 54. Ved avfyring vil en beholder med trykkluft skyte torpedoen ut i vannet. Torpedoene som brukes er såkalte skyt-og-glem våpen.
Lahelle
Lahelle er et lite sted i Sandefjord kommune. Stedet ligger innerst i Lahellefjorden som er en arm av Tønsbergfjorden. Innløpet til fjorden markeres av Tønsberg tønne ytterst på Østerøya. På andre siden av fjorden ligger øya Natholmen og innseilingen til Tønsberg ved Færder fyr. Det eldste gjenværende (2008) hus i Lahelle is er datert til 1853.
Det finnes båtbrygger og offentlig badestrand i Lahelle, som har en blanding av fastboende og hyttebebyggelse.
Historie
Stedsnavnet var tidligere skrevet Ladhella, bestående av ordet lada som sikter til lasting og lossing av fartøyer, og -hella som sannsynligvis er en naturlig helle som en flat steinhelle nede ved vannet.
Rundt 1900 fantes verft for bygging og reparasjon av seilskuter i Lahelle.
Lahelle har også et fugleområde innerst i fjorden hvor mange spesielle arter tar en rast høst og vår.
Mellomvalg i USA
Mellomvalg i USA er en vanlig brukt betegnelse på de valg som holdes i USA midt mellom to presidentvalg (dermed hvert fjerde år). Valg til Kongressen holdes om høsten annethvert år, slik at annethvert kongressvalg (hvert fjerde år) er sammenfallende i tid med presidentvalget, og annethvert blir et såkalt mellomvalg, midt i presidentperioden. I USA kaller de det midterm, altså «midt i perioden».
Mellomvalget til Kongressen er altså et helt regulært kongressvalg, der det, akkurat som ellers, velges 435 representanter til Representantenes hus og 33 eller 34 senatorer til USAs senat.
34 av USAs 50 delstater avholder guvernørvalg hvert fjerde år under mellomvalget, hvor guvernøren sitter i fire år. New Hampshire og Vermont har guvernørvalg annethvert år. I mange delstater holdes det også valg til delstatsforsamlinger og på fylkesnivå.
Mellomvalgene holdes på tirsdagen etter den første mandagen i november måned, to år etter hvert presidentvalg.
Kanonbåtkrigen
Kanonbåtkrigen (1807 – 14) var en periode med fiendtligheter av militær art mellom unionen Danmark-Norge og kongeriket Storbritannia under Napoleonskrigene. Navnet antyder at mange av de danske skipene som deltok i krigshandlingene var kanonbåter. Disse var oppfunnet i 1757 av den svenske skipsbyggeren Fredrik Henrik af Chapman (9. september 1721 – 19. august 1808) hvis far, Thomas Chapman (1679), opprinnelig var engelsk sjømann.
Danmark-Norge deltok på Frankrikes side i Napoleonskrigene, mot Storbritannia og Sverige. Konflikten begynte med angrepet på København i 1807 og endte med at kong Frederik VI måtte avstå Norge til kongen av Sverige ved Kielfreden i 1814.
Bakgrunn og maktforhold
Etter utbruddet av krigen mellom Storbritannia og Danmark-Norge i 1807 som følge av «flåteranet» høsten 1807 bestod «Den Norske Kystdefensjon» av linjeskipet «Prins Christian Fredrik», orlogsbriggen «Lougen», et fåtall rokanonsjalupper, rokanonjoller og noen mindre, armerte båter. Denne flåten var i hovedsak stasjonert langs Skagerrakkysten for å sikre korntransportene mellom Danmark og Norge. Britisk blokade av korntransporten fra Danmark til norskekysten førte til enkelte konfrontasjoner, som er kjent fra diktet «Terje Vigen». Fartøyene på dansk-norsk side var små kanonfartøyer, derav navnet til den sjømilitære krigføringen i de siste årene av helstatens eksistens. Med en så begrenset marinestyrke kunne Norge gjøre lite mot de større britiske krigsskipene, og nordmennene måtte konsentrere seg om kystforsvar gjennom kaperfarten. Ved å legalisere sjørøveri mot fiendtlige skip langs norskekysten, kunne den norske staten både tjene penger (1 % av det kaperne tok av priser skulle gå til staten), og sikre en viss innsats mot britiske blokadeskip. Kaperne konsentrerte sine angrep mot handelsfartøyer som førte varer fra eller til de fiendtlige landene, men mange av kaperne hadde håpløse odds mot de større fartøyene, og mange norske sjøfolk havnet i fengsel i England.
Utover i krigsårene 1808-14 ble kystdefensjonen forsterket med i alt 8 orlogsbrigger og et stort antall rokanonfartøyer og andre armerte småbåter. På et par år ble det bygd over 40 kanonsjalupper og 50 kanonjoller. Disse ble fordelt langs kysten i grupper. Norge var svært fattig, og hadde ikke råd til de store utgiftene til flåtevesen, så man baserte sjøforsvaret på små men effektive kanonbåter.
Den 16. mai 1808 drev fire kanonjoller og en kanonsjalupp den britiske fregatten «Tartar» på flukt, under slaget ved Alvøen. Fregatten var egentlig på vei inn til Bergen for å forsøke å ta noen kaperfartøyer der, men ble stanset på veien av de norske kanonbåtene. Sterkt skadet klarte Tartar å unnslippe ved å seile ut igjen samme vei som hun var kommet. Tilsvarende maktet danske kanonbåter å erobre den engelske orlogsbrigg «The Tickler» i Storebælt 3. juni. Men noen avgjørende betydning for maktbalansen fikk ikke slike begrensede dansk-norske seire.
Utvikling og sjømilitære slag
Den 3. september 1807 seilte kaptein Stopford med tre engelske krigsskip mot Norge for å ta de få gjenværende norske og dansk-norske skipene som ikke lå i København, blant annet linjeskipet «Prinds Christian Frederik» (som hadde 66 kanoner ) og briggen «Lougen». Disse hadde ankommet Kristiansand 10. august etter endt tokt. «Lougen» hadde noen dager senere seilt til Fredriksvern, mens linjeskipet «Prinds Christian Frederik» lå i Vestre havn. Her hadde skipet beskyttelse fra batterier både på Lagmannsholmen og i Sandviken. I tillegg var det noen flåtebatterier i Kristiansands havneområde. Omkring 20. september ankom seks kanonbåter fra Stavern som forsterkning. Samme dag trykte lokalavisen Bellona i Kristiansand nyheten om flåteranet i København. Den 27. september krevde Stopford at generalmajor Peter Tobiesen overgav «Prinds Christian Fredrik». Dette ble blankt avvist, og de engelske skipene seilte bort. Da man fryktet at «Prinds Christian Fredrik» skulle tiltrekke seg en enda større styrke i neste omgang, ble skipet derfor seilt til flåtebasen i Fredriksvern.
I slutten av mars 1808 ble «Prinds Christian Fredrik» under kommando av kaptein C. W. Jessen, oppbragt og senket 22. mars av tre engelske linjeskip ved Sjællands Odde, da skipet var i ferd med å dekke den fransk-spanske hærstyrkens marsj mot Skåne. De av mannskapet som overlevde kampen, ble tatt til fange og ført til «prisonen» i England (engelsk krigsfangenskap).
Den 27. februar 1811 seilte to danske kanonbåter med ca. 1,000 mot Anholt, men måtte søke ly i Jylland under stor fare.